**Caiet de sarcini**

**Servicii inregistrare audio-video si realizare materiale video pentru promovare REGIO**

1. **Introducere**

Prezentul Caiet de sarcini include ansamblul cerințelor pe baza cărora fiecare Ofertant va elabora Oferta (Propunerea Tehnică și Propunerea Financiară) pentru realizarea serviciilor care fac obiectul Contractului ce rezultă din această procedură.

În cadrul acestei proceduri, Agentia pentru Dezvoltare Regionala Nord - Est îndeplinește rolul de Autoritate Contractantă (AC), respectiv Achizitor în cadrul Contractului. Pentru scopul prezentei secțiuni a Documentației de Atribuire, orice activitate descrisă într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.

1. **Contextul realizării acestei achiziții de servicii**
	1. **Informații despre Autoritatea Contractantă**

Agentia pentru Dezvoltare Regionala Nord-Est este o organizatie neguvernamentala si non-profit, de utilitate publica, care activeaza in domeniul dezvoltarii regionale, in scopul elaborarii strategiilor de dezvoltare economico-sociala, gestionarii programelor de finantare romanesti si europene destinate dezvoltarii regionale si asigurarii vizibilitatii rezultatelor proiectelor aferente acestor programe.

Agentia pentru Dezvoltare Regionala Nord – Est indeplineste rolul de Organism Intermediar (OI) pentru implementarea REGIO - Programul Operațional Regional 2014-2020 la nivelul Regiunii Nord – Est (judetele: Bacau, Botosani, Iasi, Neamt, Suceava si Vaslui). In aceasta calitate, ADR Nord – Est are un rol important in promovarea contributiei programului la dezvoltarea Regiunii Nord – Est, asigurarea transparentei utilizarii fondurilor disponibile și diseminarea informatiilor catre toate categoriile de public tinta cu privire la finantarile disponibile prin program, mecanismul de acordare a finantarilor, rezultatele obtinute in implementare si impactul la nivel local si regional.

**Regio** este unul dintre programele prin care Romania poate accesa fonduri nerambursabile in valoare de 8,25 miliarde euro, din care 6,7 miliarde de euro reprezinta sprijinul Uniunii Europene, prin Fondul European pentru Dezvoltare Regionala (FEDR), iar 1,5 miliarde de euro contributia de la bugetul national. Prin finantarea investitiilor vizate de program se urmareste creșterea competitivitatii economice si imbunatatirea conditiilor de viata ale comunitatilor locale si regionale prin sprijinirea dezvoltarii mediului de afaceri, infrastructurii si serviciilor, pentru dezvoltarea durabila a regiunilor, astfel incat acestea sa isi poata gestiona in mod eficient resursele si sa isi valorifice potentialul de inovare si de asimilare a progresului tehnologic.

* 1. **Informații despre contextul care a determinat achiziționarea serviciilor**

In perioada 2020 - 2021, ADR Nord – Est realizeaza si implementeaza o serie de campanii de promovare in scopul promovarii contribuției Programului Operațional Regional la dezvoltarea Regiunii Nord – Est și creșterea nivelului de conștientizare a publicului general din Regiunea Nord – Est cu privire la REGIO – Programul Operațional Regional 2014 – 2020.

In acest sens, conform Planului Anual de Actiune in Comunicare POR 2014-2020, Regiunea Nord-Est, in anul 2021 sunt necesare 6 materiale video cu durata de min. 60 secunde – max. 120 secunde/video pentru promovarea proiectelor de succes/exemplelor de bune practici in scopul de a evidentia contributia investitiilor Regio la dezvoltarea fiecarui judet din regiune.

* 1. **Informații despre beneficiile anticipate de către Autoritatea Contractantă**

Cele 6 materiale video rezultate ca umare a implementarii contractului de servicii ce face obiectul prezentei achiziții vor fi integrate in campaniile de promovare Regio pe social media, campanii ce vor fi derulate de ADR Nord - Est in semestrul II 2021 in scopul cresterii nivelului de conștientizare a publicului general din Regiunea Nord – Est cu privire la REGIO. Materialele video vor fi difuzate pe canalele de comunicare ADR Nord - Est (social media: Facebook, LinkedIn, Youtube, newsletter electronic, web www.inforegionordest.ro, proiectie in evenimente ADR si colaboratori etc.), inclusiv diseminare prin intermediul canalelor de comunicare a colaboratorilor ADR Nord -Est si a Retelei Comunicatorilor REGIO Nord-Est.

Este de asteptat ca derularea campaniilor de promovare in care sunt utilizate cele 6 materiale video sa contribuie la atingerea obiectivului de creștere a nivelului de conștientizare a publicului general din Regiunea Nord – Est (judetele Bacau, Botosani, Iasi, Neamt, Suceava si Vaslui) cu privire la REGIO pana la valoarea de 63 %.

1. **Descrierea serviciilor solicitate**

Realizarea a 6 materiale video cu durata de min. 60 de secunde - max. 120 de secunde/material video, cate 1 pentru fiecare judet al Regiunii de Nord-Est, respectiv judetele Bacau, Botosani, Iasi, Neamt, Suceava si Vaslui. In acest sens, Prestatorul va desfasura urmatoarele activitati pe parcursul implementarii contractului de servicii:

3.1 **Etapa de pregatire si realizare filmari**

* Autoritatea Contractanta va transmite Prestatorului, in termen de 1 zi lucratoare de la semnarea contractului, un brief in care vor fi punctate urmatoarele: mesajul ce trebuie transmis prin intermediul materialelor video, publicul tinta vizat, directiile de abordare, precum si directiile de regie si scenariu ale fiecarui material video.
* In termen de max. 5 zile lucratoare de la semnarea contractului de servicii, Autoritatea Contractanta va transmite Prestatorului lista finala a locatiilor din fiecare municipiu resedinta de judet in care se vor efectua filmarile, precum si calendarul de filmari actualizat ca urmare a consultarii cu beneficiarii proiectelor Regio ce vor face obiectul filmarilor si confirmarea disponibilitatii acestora. In maxim 1 zi lucratoare de la primirea calendarului de filmari actualizat, Prestatorul va transmite acordul sau eventuale solicitari de modificare. Responsabilii de contract din partea Autoritatii Contractante transmit, în maxim 1 zi lucratoare de la primirea din partea Prestatorului a acordului sau a solicitarilor de modificare **versiunea agreata a** **calendarului de filmari,** in care vor mentiona si coordonatele de contact ale persoanei din cadrul ADR Nord -Est care se va deplasa pe teren alaturi de echipa de filmare din partea Prestatorului pe parcursul derularii filmarilor.
* In conformitate cu calendarul de filmari agreat, echipa de filmare din partea Prestatorului se va deplasa pe teren in vederea efectuarii filmarilor, alaturi de responsabilul desemnat din cadrul ADR Nord - Est. Responsabilul desemnat din cadrul ADR Nord – Est mentine legatura cu reprezentantii institutiilor beneficiare de finantare Regio in vederea asigurarii conditiilor optime necesare desfasurarii filmarilor la locatiile de implementare ale proiectelor, va facilita/ modera interviurile, va oferi directii de scenariu si regie a video-ului si va raspunde eventualelor provocari ce pot aparea pe durata realizarii filmarilor.
* Echipa de filmare va realiza filmari de exterior si interior în cele 6 municipii reședință de județ și în locatiile de implementare a proiectelor vizate, luand in considerare urmatoarele aspecte:
	+ Filmarile aeriene și la sol in municipiile resedinta de judet vor surprinde imaginea de ansamblu a orasului, inclusiv retele rutiere, zona centrala a orasului, locuri emblematice, usor recognoscibile pentru membrii comunitatii locale. Filmarile aeriene se vor realiza cu o drona capabila sa filmeze la rezolutie 4K UHD de 3840 x 2160px, la minim 29.97 fps.
	+ Filmarile la locatiile de implementare a proiectelor se vor realiza la max. 2 proiecte din fiecare municipiu resedinta de judet al Regiunii Nord-Est (Bacau, Botosani, Iasi, Piatra Neamt, Suceava si Vaslui). Locatiile orientative sunt mentionate in Anexa 1 la prezentul caiet de sarcini. Se vor alterna filmari de la sol si filmari aeriene, pentru a crea o dinamica cat mai placuta asupra locatiilor vizate.
	+ Filmarile interioare si de la sol se vor realiza folosind camere video profesionale capabile sa inregistreze la rezoluție 4K UHD (3840x2160px) impreuna cu un stabilizator de tip gimbal cu motor de follow focus.
* Prestatorul va realiza la locatiile de implementare a proiectelor vizatevideo - interviuri/testimoniale cu reprezentanti ai beneficiarilor REGIO indicati de Autoritatea Contractanta, luand in considerare urmatoarele aspecte:
	+ Prestatorul va inregistra min. 6 - max. 12 video - interviuri cu durata bruta de maximum 5 minute/interviu,
	+ Prestatorul va realiza post-procesare audio de imbunatatire a calitatii sunetului.

Ofertantul se va asigura ca are la dispozitie toate echipamentele si dotarile tehnice necesare pentru a asigura realizarea filmarilor si a materialelor video la standardele de calitate solicitate de Autoritatea Contractanta prin prezentul caiet de sarcini si ca le va utiliza in conformitate cu legislatia in vigoare.

**Ofertantul va preciza in cadrul ofertei tehnice echipamentele audio-video de care dispune și pe care le va utiliza pe parcursul filmarilor.**

Realizarea filmarilor la locatiile de implementare ale proiectelor vizate (inclusiv interviuri/testimoniale cu reprezentantii beneficiarilor REGIO) se va desfasura pe parcursul unei zile lucratoare/municipiu resedinta de judet, in termen de maxim 10 zile lucratoare de la transmiterea calendarului de filmari agreat de parti.

**3.2 Etapa de prelucrare si montaj**

* In termen de maximum 2 zile lucratoare de la incheierea filmarilor pentru fiecare municipiu, Prestatorul va transmite Autoritatii Contractante selectia celor mai bune cadre din materialul brut filmat pentru municipiul respectiv (filmari interior, exterior si interviuri) intr-un format si dimensiune care sa permita vizualizarea/ascultarea facila de catre Autoritatea Contractanta. Nu se accepta ca, in cadrul materialului brut prestatorul sa includa cadre filmate necorespunzator (tremur de imagine, bluring etc) sau inregistrari audio necorespunzatoare.

Prezentarea unor imagini filmate necorespunzator sau a unor inregistrari necorespunzatoare reprezinta neindeplinirea obligatiilor contractuale. În această situație, materialul se restituie către prestator cu obligația de a reface și retransmite, fără costuri suplimentare pentru achizitor, materialul brut filmat sau filmările/inregistrarile necorespunzătoare, cu respectarea termenului maxim de 10 zile lucratoare de la transmiterea calendarului de filmari agreat de parti, prevăzut la pct. 3.1.

* In termen de max. 5 zile lucratoare de la transmiterea selectiei din materialul brut, reprezentantii AC transmit prestatorului un scenariu care va include precizari privind selectia de imagini care vor fi preluate in prima versiune a materialului video/municipiu, insotite de detalii privind succesiunea imaginilor, insertii de text si elemente grafice.
* Prestatorul va realiza montajul fiecarui material video in baza scenariului transmis de AC si va avea in vedere includerea in montaj a urmatoarelor elemente:
	+ linie melodica fundal agreata de AC (un singur fundal audio pentru toate materialele video) pentru care prestatorul va face dovada ca are drept de utilizare si transmitere;
	+ aranjamente si mastering audio;
	+ realizarea de tranzitii cu grafica si animatie video;
	+ realizarea burtiere cu numele, functiile intervievatilor si beneficiarul Regio pe care il reprezinta;
	+ realizarea de grafica video pentru introducerea și încheierea materialelor video conform unui concept agreat in prealabil cu AC;
	+ elemente de identitate vizuala - care vor fi puse la dispozitia prestatorului de catre Autoritatea Contractanta.
* Prestatorul va realiza sincronizarea intre imaginile filmate, fundalul sonor, testimonialul si mesajul care va insoți fiecare material video.

Redactarea textului pentru mesajele din cadrul filmului („tagline-ul”) se va realiza de către Prestator cu sprijinul si sub indrumarea Autoritatii Contractante.

* Prestatorul va transmite prima versiune a materialului video catre AC pentru aprobare in termen de max. 5 zile lucratoare de la transmiterea scenariului;
* Responsabilii de contract din partea achizitorului vor transmite observatii/solicitari de modificari pe materialele video in maxim 3 zile lucratoare de la primire, pe care Prestatorul trebuie sa le integreze in maxim 3 zile lucratoare. In versiunea finala a materialului video, Prestatorul va avea in vedere includerea de subtitrare in limba romana (transcrierea materialului audio) printr-un fisier aditional de tip .srt
* Materialul video final va fi predat AC dupa implementarea tuturor modificarilor solicitate de responsabilii de contract ai achizitorului.

3.3 **Receptia materialelor video finale**

Materialele video finale (durata min. 60 de secunde - max. 120 de secunde/video) vor fi livrate in format digital pe suport memory stick USB sau prin site-uri de transfer de date (cloud) la rezolutie 4K UHD de 3840 x 2160px, MP4 (h.264), pentru a putea fi rulate si in mediul online (format compatibil pentru „download” si „streaming”), in termen de maxim 51 de zile lucratoare de la semnarea contractului de servicii, dar nu mai tarziu de 25 zile lucratoare de la incheierea filmarilor.

Nota: Etapele precizate la capitolul *3.* *Descrierea serviciilor solicitate* se pot desfasura succesiv sau se pot suprapune/ desfasura in paralel pentru fiecare material video in parte, dupa cum stabileste Prestatorul, de comun acord cu Autoritatea Contractanta.

Responsabilitatea pentru stocarea in conditii de siguranta a tuturor materialelor realizate pe parcursul derularii contractului ii revine Prestatorului, pana momentul efectuarii receptiei finale a fiecarui material video rezultat.

Toate materialele realizate trebuie să respecte prevederile Manualului de Identitate Vizuala REGIO - Programul Operational Regional 2014 – 2020 disponibil pe pagina web ADR Nord – Est dedicata programului <http://inforegionordest.ro/documente/noutati/16/MIV_POR%20nou%201%20februarie%202018.pdf>.

In vederea respectarii regulilor de identitate vizuala prevazute in MIV Regio 2014 – 2020, Autoritatea Contractanta va pune dispozitia prestatorului toate informatiile necesare, formatul vectorial al elementelor grafice obligatorii, precum si eventualele actualizari fata de versiunea in vigoare.

1. **Resurse/expertiza necesara pentru realizarea activitatilor contractului**

Ofertantul va propune in cadrul ofertei tehnice o echipa formata din **minim 2 experti**, astfel:

i) 1 expert care va asigura colaborarea/comunicarea cu responsabilii de contract ai Autoritatii Contractante;

ii) 1 expert-cheie avand urmatoarele responsabilitati:

* Realizarea filmarilor conform calendarului agreat
* Realizarea prelucrarii si montajului fiecarui material video in baza scenariului transmis de AC

Responsabilitățile precizate mai sus pentru expertul–cheie pot fi indeplinite de 1 sau mai multi experti-cheie propusi in oferta tehnica, pentru care se solicita sa intruneasca urmatoarele cerinte minime:

|  |  |
| --- | --- |
| **Experienta profesionala specifica** | Realizarea a minim 5 materiale video/filme de promovare care includ elemente de grafica si animatie, avand ca responsabilitati cele precizate la pct.4. lit.ii) Din documentele prezentate de ofertant trebuie sa rezulte ca expertul-cheie/expertii-cheie propusi detin/e experienta profesionala pentru toate responsabilitatile precizate la pct 4, lit.ii), pentru ca oferta depusa sa fie acceptata.  |

Modalitatea de indeplinire a cerintelor tehnice minime solicitate, pentru expertul-cheie/expertii cheie propusi:

- CV-uri ale expertului-cheie/expertilor-cheie propusi (cuprinzand concret informatiile relevante cu privire la experienta specifica a expertului-cheie in domeniul solicitat si descrierea portofoliului de realizare filme de promovare (Ex.: pregatire, filmare, prelucrare si montaj pentru video X, cu tematica Y, realizata in cadrul proiectului Z, pentru beneficiarul Q). CV-ul depus, semnat de catre expert si datat, trebuie sa contina informatii cat mai detaliate cu privire la experienta specifica solicitata. Se pot depune documente semnate cu semnaturi electronice extinse, calificate ale expertului/ expertilor-cheie propusi.

- recomandari din care sa rezulte experienta specifica solicitata.

- un portofoliu in care sunt prezentate min. 5 materialele video/filme de promovare realizate de expertul-cheie, indicand in acest sens link-uri catre platforma online unde pot fi vizualizate materialele video invocate, sau utilizand orice alte mijloace de transmitere/vizualizare a portofoliului.

- Declaratii de disponibilitate, Formular nr 3.

Contractantul are obligatia de a asigura personal calificat pentru realizarea serviciilor, in conformitate cu cerintele minime obligatorii definite in acest Caiet de Sarcini. Contractantul va lua in calcul ca pe perioada derularii contractului trebuie sa asigure Autoritatii Contractante necesarul de experti desemnati prin oferta depusa, in termenele stabilite de Autoritatea Contractanta.

Autoritatea Contractanta poate solicita inlocuirea unui expert – cheie pe perioada derularii contractului, pe baza unei cereri scrise motivate și justificate, daca considera ca un membru al personalului este ineficient sau nu isi indeplineste sarcinile la nivelul cerintelor stabilite.

In perioada de prestare a serviciilor ce fac obiectul contractului, din motive obiective și numai cu acordul Autorității Contractante, este permisa inlocuirea expertului/ilor nominalizat/i in cadrul ofertei tehnice, doar cu experti similari, care demonstreaza niveluri similare sau superioare de experienta cu cele ale expertilor inlocuiti. Autoritatea Contractanta va analiza propunerea prestatorului si va comunica prestatorului acordul/dezacordul cu privire la noul expert. In cazul in care membrul echipei nu este inlocuit imediat și responsabilitățile acestuia urmeaza sa fie preluate dupa un anumit interval de timp de catre noul expert, Autoritatea Contractanta poate solicita Contractantului sa desemneze o persoana care sa indeplineasca temporar rolul de expert, pana la sosirea noului expert sau sa ia alte masuri pentru a compensa absenta temporara a expertului care nu poate fi inlocuit (absent).

In cazul in care, pentru indeplinirea in bune conditii a activitatilor, Contractantul va avea nevoie de mai mult personal decat cel specificat in propunerea tehnica, acesta va raspunde pentru asigurarea acestor resurse, fara costuri suplimentare pentru Autoritatea Contractantă.

Toate costurile generate de inlocuirea expertului/expertilor si/sau expertului/expertilor – cheie sunt exclusiv in sarcina Contractantului.

**5. Drepturi de proprietate intelectuala**

Orice rezultate sau drepturi legate de acestea, inclusiv drepturi de autor si/sau orice alte drepturi de proprietate intelectuala, obtinute in executarea sau ca urmare a executarii serviciilor ce fac obiectul prezentului caiet de sarcini vor fi proprietatea Autoritatii Contractante, care le poate utiliza (de exemplu: publica, transfera cu orice titlu), dupa cum considera necesar.

Toate drepturile de autor asupra materialelor realizate în cadrul contractului vor fi transferate catre Autoritatea Contractanta odata cu receptia serviciilor prestate.

 **6. Gestionarea relatiei dintre Contractant si Autoritatea Contractanta**

Imediat ce oricare dintre Partile Contractului identifica necesitatea unei schimbari (cu privire la termene de executie, experti implicati etc.) și care nu se constituie intr-o modificare substantiala a Contractului, aceasta va notifica cealalta Parte cu cel putin cinci zile lucratoare inainte de producerea schimbarii. Numai dupa ce a fost primita oficial notificarea asupra schimbarii vizate, partile vor demara discutii pe tema cererii de schimbare. In cazul in care modificarea este agreata, va fi adusa la cunostinta celeilalte parti.

Din partea Autoritatii Contractante, echipa de proiect (responsabilii de contract) va fi constituita din:

- Gabriela Bobeanu, Sef Serviciu Comunicare, Directia Comunicare, Inovare si Cooperare Externa, email: gbobeanu@adrnordest.ro, telefon 0759 037 082

- Cristina Bodron, expert Biroul Regional de Informare, e-mail cristina.bodron@adrnordest.ro, telefon: 0759 037 076

Comunicarea cu Autoritatea Contractanta se va realiza prin transmiterea tuturor mesajelor pe adresele de email mentionate mai sus.

**7. Bugetul Contractului si efectuarea platilor in cadrul Contractului**

Contractul are la baza un buget maxim alocat prestarii serviciilor vizate, care nu poate fi depasit, respectiv **26.600 lei, fara TVA**.

Cheltuielile aferente vor fi decontate in cadrul proiectului “*Sprijin financiar acordat ADR Nord-Est pentru implementarea POR 2014-2020 in Regiunea Nord-Est in perioada 2020-2021*” derulat de ADR Nord – Est si finantat in cadrul Axei prioritare 12: Asistență Tehnică din cadrul Regio - Programul Operational Regional 2014 – 2020.

Platile vor fi efectuate prin virament bancar, in baza facturilor fiscale emise de prestator, in termen de maxim 30 zile de la data receptiei serviciilor prestate.

Receptia livrabilelor (cele 6 materiale video) se va face pe baza Proceselor Verbale aprobate de ADR Nord-Est, in baza carora, Contractantul va emite facturile fiscale pentru serviciile prestate. Autoritatea Contractanta nu acorda avans.

**8. Durata contactului**

Contractul de servicii se va desfasura pe o perioada de maxim 51 zile lucratoare.

**9. Modul de prezentare a ofertei**

În baza art. 137 alin.3 din HG 395/2016, orice ofertă care „nu satisface în mod corespunzător cerințele caietului de sarcini” va fi declarată neconformă. Propunerea tehnico-financiară se va întocmi cu respectarea modelelor de formulare din documentație (Formular 1 – Propunere financiară, Formular 2 – Propunere tehnică). Toate documentele vor fi elaborate in limba romana si vor si semnate si stampilate de catre ofertant.

**Ofertantul va prezenta cel puțin următoarele informații și documente, ca parte a Propunerii tehnice:**

1. **Graficul de prestare a serviciilor solicitate** pentru toate materialele ofertate, luand in considerare termenele pentru fiecare etapa, prevazute la sectiunea *3. Descrierea serviciilor solicitate*,luand in considerare si timpul necesar pentru obtinerea aprobarilor din partea AC.

Se va lua in calcul ca data de referinta pentru demararea contractului **23.08.2021**. Graficul de prestare a serviciilor ofertat va fi actualizat in functie de data semnarii contractului de servicii.

**Dupa semnarea contractului de ambele parti, reprezentantii achizitorului și prestatorului, vor stabili, de comun acord, Graficul de prestare a serviciilor, care va deveni anexa la contract.**

1. **Dotari:** Ofertantul va furniza informații despre infrastructura de tip software, hardware, echipamente etc. de care dispune și care se utilizează efectiv în derularea activităților incluse în Caietul de Sarcini.

Ofertantul poate face referire si la alte aspecte legate de productia filmelor, pe care le considera necesare pentru o mai buna apreciere a ofertei sale.

1. **Personalul propus**

In aceasta sectiune, ofertanții vor prezenta informații privind echipa de experti propusi, inclusiv expertul-cheie/expertii-cheie propusi pentru realizarea filmelor de promovare, cu prezentarea informațiilor relevante privind studiile si experienta relevanta in domeniu, inclusiv documentele suport anexate pentru demonstrarea indeplinirii cerintelor minime solicitate.

|  |  |  |  |  |
| --- | --- | --- | --- | --- |
| **Nume și Prenume** | **Coordonatele de contact ale expertului propus** | **Poziția de expert pentru care este propus** | **Descrierea experienței specifice** | **Activitățile din cadrul contractului la realizarea cărora participă** |
| *[introduceți numele și prenumele expertului propus]* | ***Telefon:*** *[introduceți]****Email****: [introduceți]* | *[mentionati poziția de expert pentru care este propus, respectiv: expert care va asigurarea colaborarea/ comunicarea cu responsabilii de contract ai Autoritatii Contractante* ***sau*** *expert – cheie care va realiza activitatile de realizare a filmelor de promovare]* | *[mentionati experienta specifica relevanta pentru expertul/expertii cheie propusi pentru realizarea serviciilor de realizare a filmelor de promovare]* | *[descrieți activitățile din cadrul Contractului la realizarea cărora participă și modalitatea concretă de îndeplinire a acestora]* |

1. **Anexe:**

Ofertanții vor prezenta:

d.1) Mijloace probante privind indeplinirea cerintelor tehnice minime solicitate, pentru expertul/expertii - cheie propusi:

* CV-uri ale expertului-cheie/expertilor-cheie propusi (cuprinzand concret informatiile relevante cu privire la experienta specifica a expertului-cheie in domeniul solicitat si descrierea portofoliului de realizare filme de promovare (Ex.: pregatire, filmare, prelucrare si montaj pentru video X, cu tematica Y, realizata in cadrul proiectului Z, pentru beneficiarul Q). CV-ul depus, semnat de catre expert si datat, trebuie sa contina informatii cat mai detaliate cu privire la experienta specifica solicitata. Se pot depune documente semnate cu semnaturi electronice extinse, certificate, ale expertului/ expertilor-cheie propusi.
* recomandari din care sa rezulte experienta specifica solicitata
* un portofoliu in care sunt prezentate min. 5 materialele video/filme de promovare realizate de expertul- cheie in care va include link-uri catre platforma online unde pot fi vizualizate materialele video indicate

d.2) Declaratii de disponibilitate (Formular nr. 3).

d.3) O declaratie pe proprie raspundere a ofertantului pentru respectarea conditiilor de mediu, sociale si cu privire la relatiile de munca pe toata durata de indeplinire a contractului plus protectia datelor persoanelor; Informatii detaliate privind reglementarile care sunt in vigoare la nivel national si se refera la conditiile de munca si protectia muncii, securitatii si sanatatii in munca, se pot obtine de la Inspectia Muncii sau de pe site-ul: https://www.inspectiamuncii.ro/legislatie. (Formular nr. 4)

In cazul unei asocieri, aceasta declaratie va fi prezentata in numele asocierii de catre asociatul desemnat lider. Informatii privind reglementarile care sunt in vigoare la nivel national si se refera la conditiile de mediu, se pot obtine de la Agentia Nationala pentru Protectia Mediului sau de pe site-ul: http://www.anpm.ro/web/guest/legislatie.

d.4) Declaratie privind acceptarea clauzelor contractuale (Formular nr. 5). Cu privire la clauzele specifice din Formularul Modelul de contract, ofertantii pot formula amendamente odata cu depunerea ofertei.

**Propunerea financiara: pretul total, exprimat în lei fara TVA**

|  |  |  |  |  |  |
| --- | --- | --- | --- | --- | --- |
| **Nr.****Crt.** | **Denumire servicii****Servicii inregistrare audio-video si realizare materiale video** **pentru promovare REGIO** | **UM** | **Cantitate** | **Pret unitar,** **lei fara TVA** | **Pret total,** **lei fara TVA** |
| 0 | 1 | 2 | 3 | 4 | 5 = col (3x4) |
| 1 | Realizarea unui material video cu durata de min. 60 de secunde - max. 120 de secunde/material video, pentru Bacau | bc | 1 |  |  |
| 2 | Realizarea unui material video cu durata de min. 60 de secunde - max. 120 de secunde/material video, pentru Botosani | bc | 1 |  |  |
| 3 | Realizarea unui material video cu durata de min. 60 de secunde - max. 120 de secunde/material video, pentru Iasi | bc | 1 |  |  |
| 4 | Realizarea unui material video cu durata de min. 60 de secunde - max. 120 de secunde/material video, pentru Piatra Neamt | bc | 1 |  |  |
| 5 | Realizarea unui material video cu durata de min. 60 de secunde - max. 120 de secunde/material video, pentru Suceava | bc | 1 |  |  |
| 6 | Realizarea unui material video cu durata de min. 60 de secunde - max. 120 de secunde/material video, pentru Vaslui | bc | 1 |  |  |
| **Total, lei fara TVA** |  |  |

Oferta de preț va include toate costurile necesare contractantului pentru prestarea serviciilor (deplasări, detașari, tranport, manoperă, asigurarea echipamentelor specifice, materiale, terți etc.)

**Autoritatea Contractantă va aplica criteriul de atribuire: prețul cel mai scăzut.**